Прэзыдэнцкія выбары ў Казахстане 2019 году

**Пазачарговыя Прэзыдэнцкія выбары ў Казахстане** () адбыліся 9 чэрвеня 2019 року згодна з Загадам прэзыдэнта № 18 ад 9 красавіка 2019 року «Пра прызначэньне пазачарговых выбараў прэзыдэнта Рэспублікі Казахстану».

## Прызначэньне пазачарговых выбараў
На пазачарговых выбарах, што адбыліся 26 красавіка 2015 року, перамогу з вынікам 97,7 % выбарцаў перамогу атрымаў Нурсултан Назарбаеў. Ён быў абраны на пяцірочны тэрмін.

19 сакавіка 2019 року Нурсултан Назарбаеў падпісаў загад пра складаньне паўнамоцтваў прэзыдэнта з 20 сакавіка 2019 року па ўласным жаданьні. У сваім звароце да народу Назарбаеў заявіў:
Я прыняў рашэньне спыніць свае паўнамоцтвы ў якасьці Прэзыдэнта. У гэтым годзе споўніцца 30 року, як я займаю найвышэйшую пасаду. Народ даў мне змогу быць першым прэзыдэнтам незалежнага Казахстану

З 20 сакавіка 2019 року дзеючым Прэзыдэнтам Рэспублікі Казахстану, паводле Канстытуцыі, стаў старшыня Сэнату Касым-Жамарт Такаеў. Паводле Канстытуцыі, ён мусіў быць кіраўніком краіны да сканчэньня выбарчага тэрміну Першага Прэзыдэнта Нурсултана Назарбаева. Чарговыя выбары прэзыдэнта Казахстану мелі прайсьці ў красавіку 2020 року.

9 красавіка 2019 року у сваім далязвароце да народу Казахстану Касым-Жамарт Такаеў абвясціў пра правядзеньне пазачарговых выбараў, што павінны адбыцца 9 чэрвеня 2019 року. Паводле прэзыдэнта гэта неабходна для зьняцьця хоць якое нявызначанасьці. Перад тым, як абвясьціць гэтае рашэньне 8 красавіка былі праведзеныя кансультацыі з удзелам старшыні сэнату парлямэнту Дарыгі Назарбаеваю, прэм’ер-міністра Аскара Маміна, старшыні Канстытуцыйнае Рады Кайрата Мамі, намесьніка старшыні мажыліса парлямэнту Ўладзімера Бажко. 9 красавіка была таксама праведзеная сустрэча з кіраўніцтвам палітычных партыяў «Нур Отан», Дэмакратычнае партыі Казахстану «Ак жол», Камуністычнае народнае партыі Казахстану ды Народна-дэмакратычнае патрыятычнае партыі «Ауыл».

## Фінансаваньне
На правядзеньне выбараў, якія першапачаткова мелі адбыцца ў 2020 годзе, плянавалася выдаткаваць 8,8 млрд тэнґэ. Паводле віцэ-міністра фінансаў Берыка Шалпанкулава, ЦВК запытаў 12 млрд тэнґэ на правядзеньне датэрміновых выбараў прэзыдэнта, зь якіх каля 70% сродкаў будуць выдаткаваныя на заробкі супрацоўнікам выбарчых акругаў. Павелічэньне выдаткаў на выбары зьвязанае з павелічэньнем мінімальных заробкаў.

Кожнаму кандыдату мяркуецца вылучэньне каля 7,5 млн тэнґэ, што будуць накіраваныя на ґарантаваны доступ для выступу зь перадвыбарчымі праґрамамі ў СМІ. Заразом выдаткі могуць скласьці больш заяўленае сумы ў сувязі зь зьменаю рынкавых коштаў.

## Каляндарны плян правядзеньня выбараў
10 красавіка 2019 року адбылося паседжаньне Цэнтральнае выбарчае камісіі Казахстану, на якім быў зацьверджаны плян-ґрафік асноўных мерапрыемстваў па падрыхтоўцы і правядзеньні пазачарговых выбараў Прэзыдэнта Рэспублікі Казахстану, а таксама зацьверджаныя формы выбарчых дакумэнтаў.
* 10 красавіка — да 18:00 28 красавіка: вылучэньне кандыдатаў;
* да 18:00 11 траўня: рэґістрацыя кандыдатаў;
* з моманту рэґістрацыі кандыдата— да канца 7 чэрвеня: перадвыбарчая аґітацыя;
* 8 чэрвеня: дзень цішыні;
* 9 чэрвеня з 7:00 да 20:00: дзень галасаваньня;
* з 10 па 11 чэрвеня: падвядзеньне папярэдніх вынікаў;
* з 10 па 16 чэрвеня: усталяваньне вынікаў выбараў ды рэґістрацыя абранага прэзыдэнта.

## Крыніцы

Катэгорыя:Прэзыдэнцкія выбары ў Казахстане
Казахстан
Катэгорыя:Падзеі 9 чэрвеня